
PRINSESA PERLITA

Ang kasamaan at sakim na kapangyarihan

Ay hindi maaring mamayani sa habang panahon.


Noong unang panahon ay may isang lupaing ang katulad ay paraiso.  Ang mga tao ay masaganang namumuhay sa ilalim ng mag-asawang hari at reyna na sina Haring Silangan at Reyna Malayo.


Isang araw ay ipinatawag ng reyna ang kanyang tatlong apo na sina Prinsepe Pilipo, prinsesa Luningning at Prinsepe Sulayman.  Nais pala ng butihing reyna na ikuwento sa kaniyang mga apo ang makulay na kasaysayan ng kanilang bayan at lahi.


Ang kasaysayan ay nagsimula na si Prinsesa Perlita ay nakahimlay sa malaki at nakababakod na kabibe.  Kasama niya ang naggagandahang mga dama na nakikinig mh kanyang malamyos na pag-awit.  Sa ganitong kalagayan ay sunod-sunod na dumating ang tatlong prinsepe na sina Prinsipe Magiting, Prinsipe Bayani at Prinsipe Dakila.  Bawat isa ay nagpakilala kay Prinsesa Perlita at humingi ng paumanhin dahilan sa kanilang panggagambala na walang pahintulot.  Ang tatlong Prinsipe ay kaagad na nagpahayag ng kani-kanilang damdamin sa prinsesa.  Hindi pa man nagtatagal ay biglang dumating ang isang dama at ipinaalam sa prinsesa na siya ay ipinatatawag ng kaniyang amang hari.  Napag-alaman ng tatlong prinsipe na magkakaroon ng torneo at ang magwawagi ay siyang magpapakasal kay Prinsesa Perlita.  Napagkaisahan ng tatlong prinsipe na sila ay lalahok sa torneo at ang  sinumang magkapalad kay Perlita ay buong puso nilang tatanggapin.


Dumating ang araw ng torneo.  Sina Haring Silangan, Reyna Malaya at Prinsesa Perlita ay nasa balkonahe ng palasyo.  Hiniling ng hari na magpakilala muna ang prinsipe at mga girerong kalahok sa torneo.  Malalayong lupain ang pinanggalingan ng mga prinsipe at mga girero.  Unang nagpakilala si Prinsipe Limahong ng lupaing Tsina.  Naroon din si Prinsipe Hakiri ng Hapon; Prinsipe Le Pietro ng lupaing Pranses; Heneral Draper, Drake at Cornish ng lupaing Ingles; Konde Montenegro ng palasyong itim at sina Prinsipe Dakila, Magiting at Bayani.


Unang naglaban sina Prinsipe Magiting at Konde Montenegro. Nagkabali-bali ang pikaat espada ng huli kaya madaling nagapi ni Prinsipe Magiting. Sinabi ni Magiting kay Montenegro na kung ibig niya ay patulong sa mga girero at mga prinsipeng kalahok sa torneo. Nagsimula ang labu-labo-tatlong prinsiper laban sa lahat. Dahilan sa lakas ng tatlong prinsipe ay isa-isang nagtakbuhan ang kalaban maliban kay Konde Montenegro. Dahilan sa giting, tapang at lakas na ipinakita ni Prinsipe Magiting ay humanga sa kanya si Prinsesa Perlita na noon ay nangangamba na siya ay mapahamak. Nagapi niya si Mntenegro bago ito tuluyang tumakbo ay nag-iwan ng pagbabanta sa magkakapatid na prinsipe habang ginagamit ni Prinsesa Perlita ang mga sugat at galos ni Prinsipe Magiting.


Nang araw ding iyon ay dumating sa kaharian ang iisang pangkat na galing sa Espanya.  Nagpakilala ang dalawang pinuno ng pangkat na si Prinsipe Leon at isang Kardinal.  Sinabi ng dalaana sila ay isinugo ng Espanya upang ihandog kina Haring Silangan at Reyna Malaya ang imahen ng Mahal na Birhen.  Naakit si Reyna Malaya sa kagandahan ng Mahal na Birhen.  Pumayag din ang hari na sila ay mabinyagan sampu ng lahat ng mga mamamayan sa kaharian upang lumawak ang  Kakristiyanuhan.  Si Reyna Malaya ay lagi nang nananalangin sa Mahal na Birhen at isinasanguniang kaniyang mga suliranin.


Isang araw ay nagulat ang reyna nang biglang nagsalita ang Birhen.  “Pakinggan mo ako Reyna Malaya at tibayan ang iyong loob.  Ang iyong kaharian ay daranas ng lungkot at dadanak ang dugo.  Ang iyong anak na si Prinsesa Perlita ay itago sa kabibe.  May masamang balak ang Kardinal na itim.”


Samantala ay nakauwi na si Konde Montenegro sa kanilang kaharian na taglay ang paghihiganti.  Hiniling niya sa ama na pahiramin siya ng engkanto at lagyan ng bertud ang kaniyang espada.  Hindi siya binigo ng kaniyang am at binigyan pa siya ng isang mahiwagang sutana at mga alagad.


Sa kaharian naman ni Haring Silangan ay napansin ni Prinsesa perlita na malungkot ang ina.  Napag-alaman niya na kailangan muna siyang magtago sa kabibe sapagkat ito ay tagubilin ng Mahal na Birhen. Itinagubilin din ni Prinsipe Magiting sa dalawang prinsipeng kapatid na bantayan din sa Prinsesa Perlita habang siya ay wala. Tutungo muna siya sa bundok upang makalikom ng tao at maturuan sila sa pakikidigma. 

           Matagal ding nawala si Prinsipe Magiting at labis ang kalungkutan ni Prinsesa Perlita sa loob ng kabibe. Inaliw siya nina Prinsipe Bayani at Dakila sa pamamagitan ng paghahandog ng rosas na may iba’t-ibang kulay.

           Biglang dumating si Montenegro na nag-anyong Prinsipe Leon kasama ang kanyang mga kawal. Sila ay madaling nakapasok sa kaharian na hindi nahalata ng mga sundalo. Ipinatawag kaagad ni Montenegro si Prinsipe Bayani at sinabing nakita sila ni Prinsipe Magiting at ipinagbilin sa kanya na siya muna ang magbabantay kay Prinsesa Perlita. Sinabi rin ni Montenegro na si Prinsipe Bayani ay ipinatatawag ni Prinsipe Magiting sa kabundukan.

            Naiwan si Prinsesa Perlita sa kamay ni Montenegro. Noon din ay nalaman ni Perlita na ang bagong bantay niya ay si Montenegro at hindi si Prinsipe Bayani. Humingi ng saklolo ang prinsesa at hindi nagtagal ay dumating si Bayani na hindi pala sinunod ang utos ni Montenegro. Tinawag ni Montenegro kanyang mga sundalo at napalaban nang husto si Prinsipe Bayani. Isa-isang nagapi ni Prinsipe Bayani ang mga tauhan ni Montenegro ngunit nanghina siya nang tamaan ng engkantadang espada ni Montenegro. Pinatakas niya si Prinsesa Perlita. Hinadlangan niya si Montenegro nang habulin ang prinsesa. Sinaksak ni Montenegro si Bayani at ito’y namatay.

             Nang makatakas si Perlita ay nag-anyo si Montenegro na isang Kardinal. Kasama ang kanyang mga sundalo ay tinungo ang silid ng mag-asawang hari at reyna. Sinabi niya sa mag-asawa na ipinagbilin ng hari ng Espanya na hinihingi niya si Prinsesa Perlita at magbabayad pa sila ng buwis. Nabigla ang mag-asawa. Sinabi ni Montenegro na sila ay ikukulong kung hindi magbibigay ang kanilang hiling. Hindi pumayag ang mag-asawa kaya si Reyna Malaya ay dinala sa karsel at si Haring Silangan ay sinaktan ni Montenegro.

             Sa pinagtataguan ni Perlita ay naisip niya na mag-suot lalaki at hanapin si Prinsipe Magiting. Aalis na sana siya nang may napansin siyang isang ibong agila na aali-aligid sa kanya, at may isang taong di niya kilala ang papalapit sa kanya. Nangamba siya na ito ay kasamahan ni Montenegro. Hindi kaagad nakilala ng istangherong si Prinsipe Agila na ang kaharap niya ay si Prinsesa Perlita. Naglaban ang dalawa at nang matalo si Prinsesa Perlita at maalisan ng takip sa mukha ay nagulat si Prinsipe Agila. Nagpakilala si Prinsipe Agila at nagsabing wala siyang masamang pakay. Siya ay anak ni Samuel ng kahariang Amerika.  Ipinahayag kaagad ng prinsipe na ang pakay niya ay mayroon nang may-ari at ugali nila sa kabiyak.  Sinabi ni Prinsesa Perlita na sa puso niya ay mayroon nang may-ari at ugali nila sa Silangan na minsan lamang umibig.  Hindi nakakibo si Prinsipe Agila sa sinabi ni Prinsesa Perlita.  Maya-maya ay dumating si Prinsipe Magting.  Ipinakilala ni Prinsesa Perlita si Prinsipe Magiting kay Prinsipe Agila.  Nagkamay ang dalawang prinsipe na magkasundo na kahit magkaiba ang kulay nila at pag-uugali ay magkaibigan pa rin sila.


Biglang dumating si Prinsipe Dakila na duguan.  Ibinalita niya sa tatlo ang nangyari sa kaharian -- na sina Haring Silangan at Reyna Malaya ay binihag ni Konde Montengro na nag-anyong Kardinal.  Ganoon na lamang ang kalungkutan ni Prinsesa Perlita nang malaman ang sinapit ng mga magulang.  Nangako si prinsipe Agila na tutulungan niya sina Prinsipe magiting at Prinsesa Perlita, upang mapalaya ang hari at reyna.


Sa pangunguna ni Prinsipe Magiting at Prinsesa Perlita ay nilusob nila ang kaharian ni Montenegro.  Naghamok ang dalawang pangkat.  Higit na makapangyarihan ang espada ni Montenegro kaya medyo nanghina si Prinsipe Magiting.  Nang makita siya ni Perlita sa ganoong kalagayan ay binigyan siya ng isang espadang binasbasan ng Diyos at higit na makapangyarihan sa espadang itim ni Montenegro.  Dumating din ang malakas na armada ni Prinsipe Agila na gaya ng ipinangako nito.  Sa dakong huli ay nagapi si Montenegro at nang tamaan ito ng tabak ni Magiting ay biglang nawala.  Biglang nagliwanag ang paligid at suminag sa kalangitan ang isang malaking krus.

Halimbawa ng isang bahagi ng “Prinsesa Perlita”

UNANG YUGTO

TAGAPAGSALAYSAY: May isang lupain sa dakong silangan na ang nag-aalaga      ay sikat ng araw, kaya napatanyag ay sa kagandahan, at

napabalita sa ulirang asal.  Sa mata ng araw at mga bituwin,

kanyang mga tao ay pawang magiliw doo’y isang reyna

at haring butihin, maharlikang tunay, tanyag ang luningning.

Ang Reyna Malaya na sakdal ng ganda, ng Haring Silangang

Bantog na talaga, sa saliw ng tugtog, sa torneo’y nagpunta, at

 saka tinawag mga apo nila.

(Martsa. Papasok ang Haring Silangan at reyna Malaya)

HARING SILANGAN: Mga apong mahal, dito’y papasukin! Dalawang prinsipe’t




      Prinsesa Luningning

( Tunog ng Tambuli )

SOLDADO:

       Mga Kamahalan…




       Prinipe Pilipo




       Prinsesa Luningning




       Prinsipe Sulayman

LAHAT NG APO:
       O mga magulang ng prinsesang ina, paggalang nga po,




       Handog sa kanila




       (Lumuhod)

HARING SILANGAN:
Nawa’y bigyan kayo noong si Bathala ng mabuting

palad, layuni’t adhika Prinsipe Pilipo, na apong panganay sa aki’y lumapit at may ibibigay dahilan

sa ngayo’y iyong kaarawan, espadang pakrus, 

malayang bandila, gamiting sagisag o munting

binatal.

(Iwawasiwas ni Pilipo ang espada at kunwa’y may kalaban).

PRINSIPE PILIPO:

Kay ayos ng timbang, ginto pang talaga sa gayak kong 





ito’y bagay na bagay pa.





Mahal kong kapatid, Prinsipe Sulayman atin ngang 





subukin, lakas mo at tapang)





(Maglalaban)





Magaling! Magaling! (Hahangang si Sulayman)

PRINSIPE SULAYMAN:  Ang bandila, maganda’t makulay, kung aking





Pagmamasda’y may kwento pang taglay.

